CELEX: 22014D0214
Language: sl
Date: 2014-10-24 00:00:00
Title: Sklep Skupnega odbora EGP št. 214/2014 z dne 24. oktobra 2014 o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1438]

3.9.2015   
            
            
               SL
            
            
               Uradni list Evropske unije
            
            
               L 230/10
            
         SKLEP SKUPNEGA ODBORA EGP
   št. 214/2014
   z dne 24. oktobra 2014
   o spremembi Priloge II (Tehnični predpisi, standardi, preskušanje in certificiranje) k Sporazumu EGP [2015/1438]
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru (v nadaljnjem besedilu: Sporazum EGP) in zlasti člena 98 Sporazuma EGP,
   ob upoštevanju naslednjega:
   
               (1)
            
            
               Uredbo (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, spremembah uredb (ES) št. 1924/2006 in (ES) št. 1925/2006 Evropskega parlamenta in Sveta ter razveljavitvi Direktive Komisije 87/250/EGS, Direktive Sveta 90/496/EGS, Direktive Komisije 1999/10/ES, Direktive 2000/13/ES Evropskega parlamenta in Sveta, direktiv Komisije 2002/67/ES in 2008/5/ES in Uredbe Komisije (ES) št. 608/2004 (1), kakor je bila popravljena z UL L 247, 13.9.2012, str. 17, je treba vključiti v Sporazum EGP.
            
         
               (2)
            
            
               Uredba (EU) št. 1169/2011 razveljavlja, z učinkom od 13. decembra 2014, Direktivo Komisije 87/250/EGS dne 15. aprila 1987 o navajanju volumenskega deleža alkohola pri označevanju alkoholnih pijač za prodajo končnim potrošnikom (2), Direktivo Sveta 90/496/EGS dne 24. septembra 1990 o označevanju hranilne vrednosti živil (3), Direktivo Komisije 1999/10/ES z dne 8. marca 1999 o odstopanjih od določb člena 7 Direktive Sveta 79/112/EGS v zvezi z označevanjem živil (4), Direktivo 2000/13/ES Evropskega Parlamenta in Sveta z dne 20. marca 2000 o približevanju zakonodaje držav članic o označevanju, predstavljanju in oglaševanju živil (5), Direktivo Komisije 2002/67/ES z dne 18. julija 2002 o označevanju živil, ki vsebujejo kinin in kofein (6), Direktivo Komisije in 2008/5/ES z dne 30. januarja 2008 o obveznih navedbah na označbah nekaterih živil poleg tistih, določenih v Direktivi 2000/13/ES Evropskega parlamenta in Sveta (7), ter Uredbo Komisije (ES) št. 608/2004 z dne 31. marca 2004 o označevanju živil in sestavin živil z dodanimi fitosteroli, estri fitosterolov, fitostanoli in/ali estri fitostanolov (8), ki so vključene v Sporazum EGP in jih je zato treba razveljaviti v skladu s Sporazumom EGP z učinkom od 13. decembra 2014.
            
         
               (3)
            
            
               Ta sklep se navezuje na zakonodajo v zvezi z živili. Zakonodaja v zvezi z živili se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v uvodu k poglavju XII Priloge II k Sporazumu EGP. Ta sklep se zato ne uporablja za Lihtenštajn.
            
         
               (4)
            
            
               Prilogo II k Sporazumu EGP bi bilo zato treba ustrezno spremeniti –
            
         SPREJEL NASLEDNJI SKLEP:
   Člen 1
   Poglavje XII Priloge II k Sporazumu EGP se spremeni:
   
               1.
            
            
               v točki 54zzzt (Uredba (ES) št. 1924/2006 Evropskega parlamenta in Sveta) in točki 54zzzu (Uredba (ES) št. 1925/2006 Evropskega parlamenta in Sveta) se doda naslednja alinea:
               
                           „—
                        
                        
                           
                              32011 R 1169: Uredba (EU) št. 1169/2011 Evropskega parlamenta in Sveta z dne 25. oktobra 2011 (UL L 304, 22.11.2011, str. 18), kakor je bila popravljena z UL L 247, 13.9.2012, str. 17.“;
                        
                     
         
               2.
            
            
               za točko 85 (Uredba Komisije (EU) št. 40/2014) se vstavi naslednje:
               
                           „86.
                        
                        
                           
                              32011 R 1169: Uredba (EU) št. 1169/2011 Evropskega parlamenta in Sveta z dne 25. oktobra 2011 o zagotavljanju informacij o živilih potrošnikom, ki spreminja uredbi (ES) št. 1924/2006 in (ES) št. 1925/2006 Evropskega parlamenta in Sveta ter razveljavlja Direktivo Komisije 87/250/EGS, Direktivo Sveta 90/496/EGS, Direktivo Komisije 1999/10/ES, Direktivo 2000/13/ES Evropskega parlamenta in Sveta, direktivi Komisije 2002/67/ES in 2008/5/ES ter Uredbo Komisije (ES) št. 608/2004 (UL L 304, 22.11.2011, str. 18), kakor je bila popravljena z UL L 247, 13.9.2012, str. 17.
                           Za namene tega sporazuma veljajo določbe Uredbe z naslednjima prilagoditvama:
                           ‘V točki 7 dela A Priloge VI se doda naslednje:
                           ‘V islandščini: ,Samsett úr stykkjum af kjöti‘ in ,Samsett úr stykkjum af fiski‘‘
                           ,V norveščini: ‘sammensatte stykker av kjøtt‘ in ‘sammensatte stykker av fisk‘ ‘ “;
                        
                     
         
               3.
            
            
               besedilo točke 18 (Direktiva 2000/13/ES Evropskega parlamenta in Sveta), točke 41 (Direktiva Komisije 87/250/EGS), točke 53 (Direktiva Sveta 90/496/EGS), točke 54zd (Direktiva Komisije 1999/10/ES), točke 54zza (Direktiva Komisije 2002/67/ES), točke 54zzo (Uredba Komisije (ES) št. 608/2004) in točke 54zzzw (Direktiva Komisije 2008/5/ES) se črta z učinkom od 13. decembra 2014.
            
         Člen 2
   Besedilo Uredbe (EU) št. 1169/2011, kakor je bila popravljena z UL L 247, 13.9.2012, str. 17, v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 1. novembra 2014 pod pogojem, da so bila predložena vsa uradna obvestila v skladu s členom 103(1) Sporazuma EGP (9).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 24. oktobra 2014
      
         
            Za Skupni odbor EGP
         
         
            Predsednik
         
         Kurt JÄGER
      
   
   
      (1)  UL L 304, 22.11.2011, str. 18.
   
      (2)  UL L 113, 30.4.1987, str. 57.
   
      (3)  UL L 276, 6.10.1990, str. 40.
   
      (4)  UL L 69, 16.3.1999, str. 22.
   
      (5)  UL L 109, 6.5.2000, str. 29.
   
      (6)  UL L 191, 19.7.2002, str. 20.
   
      (7)  UL L 27, 31.1.2008, str. 12.
   
      (8)  UL L 97, 1.4.2004, str. 44.
   
      (9)  Navedena ni nobena ustavna zahteva.